Baker (karabinenn)

KinnigBroDoareKarabinenn un-tennMont en-droPlatinenn-gailhastr, karget dre he begKalibr ar c'hanol15,9 mm (0.625 meutad)IjinerEzekiel BakerMare implij1831-1837 (Breizh-Veur)Perzhioù teknikel(stumm Long Land Pattern)Mas4,08 kgHirder1.162 mmHirder ar c'hanol762 mmBannadellBoledoù plom 15,6 mm (0.615 inches)Tizh mont e-maez ar boledoù305 m/sLusk-tennañHervez an tenner, peurliesañ war-dro 2 denn/mnHed-tenn efedusEtre 200 ha 300 mLezennRummad e Bro-C'hallD
Ar Baker, pe hervez hec'h anv ofisiel en arme Pattern 1800 Infantry Rifle, zo ur garabinenn dezhi ur blatinenn-gailhastr hag ur c'hanol rizennet. Ijinet e voe gant an armeurer londrezat Ezekiel Baker etre 1798 ha 1800, ha servijout a reas er British Army etre 1801 ha 1837. Un doare fuzuilh-resisted e oa evit he mare.

 Istor 
E 1799 e fellas d'ar British Army bodañ e fuzuilherien e strolladoù aozet ha pourveziet en ur mod heñvel, evit gellet enebiñ en ur mod efedusoc'h ouzh ar brezel krogadigoù kaset gant ar Frañsizien. Evit-se e oa ret kaout armoù-skoaz resisoc'h ha gouest da dennañ pelloc'h BLUMBERG Arnold, The Baker Rifle: Why it was so Accurate, Deadly, and Dependable, Warfare History Network, miz Kerzu 2005 (lennet d'ar 16/08/2025). Aozet e voe kenstrivadegoù evit dibab un arm-skoaz nevez e 1800 McCOLLUM Ian, Baker Pattern 1800 Rifle for Napoleonic Wars Sharpshooters, Forgotten Weapons, 11/08/2025 (lennet d'ar 16/08/2025), ha mont a reas ar maout gant ar garabinenn ijinet gant Ezekiel Baker, un armeurer staliet e karter Whitechapel e Londrez, ha mignon tost da briñs Kembre.
kleiz|thumb|294x294px|Ur fuzuilher breizhveuriat o tennañ gant ur garabinenn Baker. Engravadur tennet eus ul levr embannet e 1803, krouer an arm.
Rizennet e oa kanol ar Baker, met lakaat a rae ar bannadelloù da dreiñ goustadik (ur c'hard-tro war-hed ar c'hanol). Kement-mañ, gant donder dister ar rizennoù, a oa bet soñjet evit aesaat adkargañ an arm dre e veg. He hed-tenn efedus e oa 200 metr, ar pezh a oa uhel evit armoù-skoaz d'ar poent-se. Etre daouarn un tenner ampart-kenañ e c'halle bezañ skoet ur sibl e 300 metr zoken. Pourveziet e oa ar skouerennoù kentañ gant ur mailh, evit skeiñ gant ar vazh a vonte ar vannadell er c'hanol. Dilezet e voe diwezhatoc'h pa voe merzet e oa a-walc'h nerzh an dorn d'en ober. Un toullig a oa en he lamm evit renkañ an ostilhoù hag ar pilhoù da gempenn anezhi. Ur c'hleze-baionetez hir a-walc'h (61 cm) a c'halled sevel warni evit an emgannoù a-dost HOUSTON Rob, STROYAN Christine (renerezh), Armes à feu de légende, Larousse, 2019, p. 60-61.

Ur stumm berroc'h ha bihanoc'h e galibr a voe savet evit ar marc'hegerezh ivez. Implijet e voe kalzig ar Baker da vare ar brezelioù napoleonian, ha pourveziet e voe miliadoù a skouerennoù anezhi da gevredidi Breizhveuriz a felle dezhe sevel unvezioù fuzuilherien ivez evit talañ ouzh armeoù Napoleon.

Ar fuzuilh Brunswick a gemeras he flas er British Army adalek 1837. War-dro 70.000 skouerenn eus ar Baker a voe produet en holl McNAB Chris, Armes à feu Encyclopédie Visuelle, L'Imprévu, 2022, pp. 112-113. Ur gopienn eus an arm zo bet kemennet gant an embregerezh italian Pedersoli er SHOT Show 2025 TENDAS Pierangelo, Pedersoli new rifles for 2025, Gunsweek, 23/01/2025.

 Daveennoù 

Rummad:Karabinennoù
Rummad:Armoù ar Rouantelezh-Unanet
Rummad:Armoù Brezelioù Napoleon